Xampion – Ainutlaatuista suoritusdataa futikseen - Invesdor\nXampion perustettiin vuonna 2016 ja kasvoi nopeasti monipuoliseksi yrittäjien, teknologia-asiantuntijoiden sekä nykyisten ja entisten ammattiurheilijoiden tiimiksi. Meitä kaikkia yhdistää intohimo luoda jotain sellaista, mikä muuttaa tapaa ajatella harjoittelua ja taitojen kehittämistä niissä urheilulajeissa, joita rakastamme.\nTarkemmin sanottuna, Xampionin missio on tarjota tasavertaiset mahdollisuudet merkityksellisen ja korkealaatuisen suoritusdatan keräämisen jalkapallossa, missä tähän tarkoitukseen sopivat työkalut ovat harvoin saatavilla pelaajille ja valmentajille ammattiurheilun ulkopuolella. Xampionin keskeisin tavoite on motivoida nuoria jalkapalloilijoita, amatööripelaajia ja valmentajia laadukkaampaan dataohjattuun harjoitteluun ja auttaa heitä parempiin tuloksiin.\n”Soft launch” -vaiheen jälkeen Xampion-myynti alkoi kesäkuussa 2019. Tätä seuraavien kuukausien aikana Xampion alkoi herättää merkittävää kiinnostusta ja löytää uusia asiakkaita erityisesti Pohjoismaissa, Benelux-maissa sekä Isossa-Britanniassa. Jopa rajallisilla markkinointiresursseilla onnistuimme kasvattamaan myyntiä keskimäärin 25% joka kuukausi vuoden 2019 loppuun mennessä. Markkinointitoimenpiteemme ovat tuottaneet hyviä tuloksia tuottaen yritykselle keskimäärin kolminkertaisen tuoton markkinointi-investoinnille.\nTähän mennessä Xampionin Dual Sensor Pack -tuotetta on myyty yli 2200 yksikköä 30 eri maahan. Xampionilla on paikallisia myyntiedustajia tai jälleenmyyjiä Suomessa, Ruotsissa, Alankomaissa, Espanjassa, Kreikassa, Kyproksella ja Etelä-Amerikassa (Chilessä) ja useiden uusien kumppaneiden kanssa on aktiivisia neuvotteluita.\nSyksyllä 2019 Xampion äänestettiin vuosittaisessa Nordic Startup Awards -kilpailussa Suomen parhaaksi hardware-startupiksi.\nTulevaisuuden suunnitelmat ja kasvuennusteet\nXampionilla on vahva tahtotila jatkaa nopean kasvun polulla. Tämän vuoksi yritys tulee panostamaan merkittävästi digitaaliseen markkinointiin kasvattaakseen verkkokaupan myyntiä sekä käyttäjä- ja seuraajayhteisöään. Tulemme markkinoimaan Xampionia sekä yksilö harjoitteluun sopivana tuotteena että joukkueratkaisuna valikoiduilla uusilla markkina-alueilla sekä pyrimme vahvistamaan asemaamme alueilla, joilla meillä on jo olemassa oleva asiakaskunta.\nSamalla kun varmistamme palveluidemme käyttäjämäärän kasvun haluamme myös investoida jatkuvaan tutkimus- ja tuotekehitystoimintaan taataksemme asemamme urheiluteknologian edelläkävijänä myös tulevaisuudessa. Olemme sitoutuneet kehittämään Xampion-palveluiden käyttäjäkokemusta niin positiiviseksi kuin mahdollista sekä pelaajien että valmentajien osalta.\nTulevien 12 kuukauden aikana Xampion tulee panostamaan ohjelmistokehitykseen tuottaakseen Xampion-mobiilisovelluksesta täysin uuden version ja tehdäkseen merkittäviä parannuksia valmentajien Xampion Coach -ohjelmistoon. Näitä hankkeita tukee Business Finland, joka on myöntänyt 248 000€ suuruisen lainarahoituksen edellyttäen, että nykyinen osakeanti onnistuu.\nKehitystyö Xampion App v2:n osalta on jo aloitettu design sprintillä ja sovelluksen käyttöliittymän prototyyppi on jo valmis.\nUrheilusuoritusten mittaaminen on valtavirran megatrendi\nErilaisten teknologioiden hyödyntäminen urheilusuoritusten mittaamisessa ei ole uusi ilmiö. Suoritusdatan seuraaminen on ollut merkittävässä roolissa huippu-urheilussa useissa eri lajeissa jo useiden vuosien ajan. Kuluneen vuosikymmenen aikana markkinoille on tullut myös edullisia ratkaisuita harrasteurheilun, kuten juoksemisen, uinnin, golfin ja monen muun lajin, mittaamiseen.\nTarjolla on muun muassa urheilukelloja, erilaisia sensoreita sekä älypuhelinten sisäänrakennettua sensoriteknologiaa hyödyntäviä sovelluksia. Puettava urheiluteknologia on valtava globaali megatrendi.\nStatistan tekemän tutkimuksen mukaan maailmanlaajuinen puettavan teknologian markkina on kooltaan jo lähes 13 miljardia euroa ja sitä käyttää 350 miljoonaa ihmistä. Markkina kasvaa 6% vuosivauhtia.\nHenkilökohtainen jalkapallosuoritusten seuranta kasvaa nopeasti\nMarkets&Markets -tutkimusyhtiön tekemän laajan tutkimuksen mukaan maailmanlaajuinen joukkueurheilun pelaajanseurantaratkaisujen markkina tulee seuraavan viiden vuoden aikana kasvamaan keskimäärin 27,8% vuosivauhtia. Tutkimuksen mukaan markkinan arvioitu koko oli vuonna 2018 2,1 miljardia USA:n dollaria kasvaen 7,3 miljardiin vuoteen 2023 mennessä. Xampion oli huomioitu tutkimuksessa yhtenä 15:stä merkittävästä toimijasta tällä markkinalla.\nJalkapalloteknologian markkinaympäristö koostuu eri teknologioihin perustuvista ja eri kohderyhmiä tavoittelevista ratkaisuista. Yleisimmät teknologiat alalla perustuvat joko paikannustietoon (GPS), liikesensoreihin, videoanalytiikkaan, syketietoon, tai joissain tapauksissa näiden yhdistelmään.\nXampion hyödyntää liikesensoriteknologiaa, missä on merkittäviä etuja verrattuna muihin teknologioihin:\nNykyaikaiset liikesensorit mahdollistavat erittäin tarkan kiihtyvyyden, tärähdysten, suunnan ja asennon mittaamisen.\nErittäin pienen kokonsa ansiosta niitä voidaan asettaa lähes mihin tahansa huomaamattomasti. Meidän sensorimme mahtuvat mihin tahansa jalkapallokenkään osana pohjallista.\nLiikesensorit eivät ole riippuvaisia ulkopuolisista signaaleista, kuten GPS. Tämän ansiosta Xampionia voidaan käyttää missä tahansa ympäristössä (sisätilat, korkeat stadionit jne.).\nLiikesensorit ovat verrattain edullisia.\nYleisesti ottaen suurin osa markkinoilla olevista ratkaisuista on rakennettu valmentajien tarpeisiin ammattiurheilussa. Nämä ratkaisut ovat erinomaisia harjoittelun fyysisen kuorman analysoinnissa ja pelipäivän suorituksen optimoinnissa sekä joukkueen pelisuorituksen taktisessa analyysissä.\nXampionin lähestymisessä on tähän perustavaa laatua oleva ero. Xampion on rakennettu erityisesti kehittyvässä iässä oleville nuorille pelaajille, jotka haluavat ymmärtää mitä kentällä oikeasti tapahtuu ja seurata kehitystään. Xampion tarjoaa pelaajalle henkilökohtaista dataa ja palautetta motivoivassa ja informatiivisessa muodossa välittömästi treenin tai pelin jälkeen.\nToinen ainutlaatuinen ominaisuus Xampionissa on se, että se kykenee seuraamaan pelaajan pallokosketuksia vertaansa vailla olevalla tarkkuudella. Tämä on äärimmäisen hyödyllistä silloin, kun pelaaja haluaa kehittää pallonkäsittelytaitojaan, syöttelyä tai laukaisua. Jokaisesta pallokosketuksesta Xampion pystyy tunnistamaan:\nPallokosketuksen tyyppi (syöttö, laukaus, haltuunotto tai muu kosketus)\nOsumakohta (sisäterä, ulkoterä, rintapotku)\nPotkun voimakkuus (jalan nopeus osumahetkellä)\nKaikki tämä molemmista jaloista sisältäen tiedon oikean ja vasemman jalan käytön tasapainosta\nMonipuolisen pallokosketusdatan lisäksi Xampion tarjoaa kattavasti tarkkaa ja henkilökohtaista tietoa pelaajan fyysisistä suorituksista:\nKorkeatempoisten kiihdytysten määrä\nXampionin keskeisimmät kilpailuedut tällä kasvavalla markkinalla ovat:\nYksityiskohtainen ja ainutlaatuinen pallonkäsittelydata\nTarkka liikedata, joka ei vaadi GPS-signaalia\nSe on suunniteltu tavoitteellisille nuorille pelaajille ja sopii kaikille pelaajille tasosta riippumatta\nHuipputason asiantuntijoiden kehittämät älykkäät algoritmit\nPelillistetty ja sosiaalinen käyttäjäkokemus, joka on suunniteltu sitouttamaan ja motivoimaan korkeatasoisempaan harjoitteluun\nLähes kaikkien saavutettavissa oleva hinnoittelu\nXampion tuottaa henkilökohtaista suoritusdataa erityisten Xampion-pohjallisten alle asetettavien pienikokoisten sensoreiden avulla. Pitkälle automatisoitu järjestelmä on huomaamaton pelatessa ja antaa pelaajan ja valmentajan keskittyä täysillä jalkapalloon. Session jälkeen data on analysoitavissa Xampion-mobiilisovelluksella ja Xampion Coach -ohjelmistolla.\nSisäänrakennettu kiihtyvyysanturi, gyroskooppi\nYhdistyvät puhelimeen Bluetooth (BLE) -yhteyden avulla\nPaino 9g, mitat: 4–6mm x 27mm x 47mm\nKestävä, vedenpitävä, käyttölämpötila -10C – +55C\nSisäänrakennettu akku tarjoaa 15–20 tuntia käyttöä yhdellä latauksella (lataus MicroUSB-kaapelilla)\nSisäänrakennettu muisti voi säilyttää jopa 30h jalkapallodataa kerralla\nKaksi vaihtoehtoista mallia, Xampion Slim ja Xampion Original\nXampion Slim -pohjalliset on suunniteltu yhteistyössä Respecta Oy:n ortopedien kanssa (Respecta on osa Ottobock Groupia)\nXampion-pohjalliset voidaan vaihtaa uusiin ilman tarvetta hankkia uusia sensoreita\nXampion-sensoreita voidaan käyttää myös yksilöllisten pohjallisten kanssa\nXampion App -mobiilisovellus pelaajille\nTarjoaa pelaajalle motivoivaa ja henkilökohtaista suoritusdataa jokaisesta sessiosta\nData siirtyy session jälkeen sovellukseen langattomasti Bluetooth-yhteydellä\nSovelluksen avulla käyttäjä voi vertailla tuloksia kavereiden kanssa ja kerätä taitopisteitä hyvillä suorituksilla.\nXampion-sovellus on informatiivinen, motivoiva, pelillistetty ja sosiaalinen\nXampion Coach -ohjelma syvällisempään analyysiin\nWeb-selaimessa toimiva ohjelmisto, joka mahdollistaa koko joukkueen datan analysoinnin\nMahdollistaa datan syvällisemmän tarkastelun yksilön ja joukkueen tasoilla\nTyökalu, joka auttaa valmentajia ymmärtämään harjoitteiden tehokkuutta, ottelusuorituksia ja joka auttaa oppimaan kohti dataohjautuvaa valmennusta\nXampionin liiketoimintamalli perustuu yhdistelmään fyysisen Xampion-tuotteen myyntiä ja ohjelmistomyynnistä ja subscription-palveluista syntyvää jatkuvaa kassavirtaa. Olemme sitoutuneet palvelukeskeiseen liiketoimintamalliin ja haluamme luoda pitkäkestoisia sekä kannattavia asiakassuhteita.\nXampion-sensoreita ja -pohjallisia myydään useita myyntikanavia hyödyntäen. Näistä keskeisimmät ovat Xampion.com -verkkokauppa, jälleenmyyjäverkosto sekä seuroille tapahtuva suoramyynti. Xampion Dual Sensor Packin ovh. on 139€ (sisältäen ALV:n), joka tuottaa yritykselle noin 40-60% myyntikatteen myyntikanavasta riippuen.\nNykyisellään Xampionin tarjontaan kuuluu kaksi erillistä ohjelmistotuotetta, jotka ovat Xampion App -sovellus pelaajille ja Xampion Coach valmennustiimille. Xampion App on ilmainen käyttää ja tulee jatkossa tarjoamaan lisäpalveluita freemium-mallin mukaisesti. Näihin lisäpalveluihin kuuluu muun muassa älykkäät treenisuositukset, alueelliset ja ikäperusteiset top-listat sekä laadukkaat videosisällöt. Xampion Coach on lisenssiohjelmisto, jonka hinnat alkavat 249 € / joukkue vuodessa.\nArviomme mukaan 40% liikevaihdostamme syntyy jatkuvien palvelutilausten kautta vuoden 2022 loppuun mennessä.\nXampionin tulevaisuus pitää sisällään useita kiinnostavia liiketoimintamahdollisuuksia:\nXampion-järjestelmän keräämällä datalla on suurta arvoa myös muille osapuolille pelaajien ja valmentajien ohella. Meillä on painava syy uskoa, että esimerkiksi kykyjenetsijät on yksi niistä osapuolista, jolla on suurta kiinnostusta Xampion-dataa kohtaan ja oman alustan rakentaminen kykyjenetsijöille kuuluu tulevaisuuden suunnitelmiin. Xampion-järjestelmä ja -data on myös integroitavissa muihin olemassa oleviin palveluihin.\nXampion-data yhdistettynä videotallenteisiin tarjoaa ennennäkemättömiä mahdollisuuksia valmentajille harjoittelun ja otteluiden analysointiin. Meillä on käynnissä pilottitestaus valmennustyökalusta, joka mahdollistaa ottelutallenteen automaattisen editoinnin yksittäisen pelaajan suorituksiksi Xampion-datan avulla. Tämä on herättänyt suurta mielenkiintoa valmentaja-asiakkaidemme keskuudessa.\nXampionin liikkeentunnistusjärjestelmää voidaan hyödyntää lähes minkä tahansa liikkeen ymmärtämiseen niin urheilussa kuin muissakin ympäristöissä. Tämä mahdollistaa lisenssimaksuihin perustuvan liiketoimintamallin ja työkalujemme tarjoamisen osapuolille, jotka ovat halukkaita kehittämään liikkeentunnistukseen perustuvia palveluita jalkapallon ulkopuolella. Tällä osa-alueella meillä on jo ensimmäinen asiakas, tiimi rakentamassa liikkeentunnistusratkaisua salibandyyn.\nMiksi sijoittaa Xampioniin?\nXampionilla on todistusaineistoa vahvasta kysynnästä tuotteelleen tällä maailmanlaajuisella ja nopeasti kasvavalla markkinalla.\nXampionilla on kannattava ja skaalautuva liiketoimintamalli sisältäen useita tulovirtoja ja paino palvelumalliin perustuvalla jatkuvalla kassavirralla.\nXampion-dataa voi hyödyntää useilla eri tavoilla ja se on useiden eri sidosryhmien kiinnostuksen kohteena. Xampion-teknologiaa voidaan hyödyntää useilla eri tavoilla muissa lajeissa ja myös muissa ympäristöissä.\nXampion haluaa innostaa ja motivoida nuoria lähtemään ulos liikkumaan ja nauttimaan urheilusta uudella tavalla.\nNykyiset ja entiset ammattiurheilijat, kuten Petri Pasanen, Juha Reini, Jere Uronen, Antti Törmänen ja Jesper Jansson ovat jo osoittaneet vakaan uskonsa Xampioniin ja kuuluvat yrityksen omistajiin ja neuvonantajiin.\nEnnustamme, että mahdollinen EXIT tapahtuisi yritysoston kautta seuraavan viiden vuoden kuluessa.\nCEO, perustajaosakas, hallituksen pj.\nTerolla on monipuolista kokemusta kansainvälisestä liiketoiminnasta useiden eri yritysten palveluksesta vietettyään kaksi vuosikymmentä mobiiliteollisuuden eturintamassa. Hänellä on pitkä kokemus asiakkuuksien, alihankkijoiden ja eri kokoisten projektitiimien johtamisesta sekä menestyksekäs työhistoria teknisten haasteiden ratkaisussa. Terolla on useiden vuosien kokemus startup-yrittäjänä ja uuden teknologian kehittämisen parissa.\nJussi on Xampion-järjestelmän taustalla oleva tekninen arkkitehti. Hänellä on pitkä työkokemus erilaisista elektroniikkaprojekteista sekä haastavista suunnittelutehtävistä alkaen tuotannosta jälkimarkkinointiin.\nDirector of Sports, perustajaosakas, hallituksen jäsen\nJukka on tiimin jalkapalloasiantuntija ja valmennuksellisen osaamisen lähde Xampion-tuotekehityksessä. Jukka on lisensoitu ja palkittu jalkapallovalmentaja pitkällä valmennuskokemuksella. Hänellä on laaja ja kansainvälinen verkosto jalkapallon maailmassa ja siksi hänen vastuulleen kuuluu luonnollisesti myös Xampionin seuramyynti.\nCMO, hallituksen jäsen\nSami on kauppatieteiden korkeakoulutuksen saanut markkinointiosaaja, jolla on vahva kokemus erityisesti digitaalisesta markkinoinnista, verkkoliiketoiminnan kehittämisestä sekä B2B-myynnistä. Xampionin markkinointiaktiviteettien lisäksi Samilla on lisäksi tärkeä rooli kumppanuuksien, yritysasiakkaiden ja rahoituksen hankinnassa sekä liiketoiminnan kehittämisessä.\nLiiketoiminnan kehitys, hallituksen jäsen\nMatt on Xampionin hallituksen arvostettu jäsen ja hän avustaa yritystä aktiivisesti erityisesti rahoitukseen, kumppanuuksiin, strategiaan sekä liiketoiminnan kehittämiseen liittyvissä asioissa. Matilla on laaja verkosto sijoittajayhteisöissä ja liike-elämässä sekä arvokasta kokemusta menestyvien kasvuyritysten kanssa toimimisesta.\nEntinen jalkapallon maajoukkuepelaaja, UEFA-B -lisensoitu valmentaja, kykyjenetsijä ja pelaaja-agentti. Löysi intohimon myyntiin ja markkinointiin menestyksekkään pelaajauransa jälkeen. Juhalla on erinomainen verkosto eurooppalaisessa jalkapallossa ja vahvaa kokemusta myynnistä niin urheilussa kuin ohjelmistoalallakin.\nNeuvonantajat & Osakkaat\nPetri Pasanen, Entinen jalkapallon maajoukkuepelaaja\nJere Uronen, Jalkapalloammattilainen Belgian KRC Genkissä ja Suomen maajoukkueessa\nAntti Törmänen, Jääkiekkovalmentaja, entinen maajoukkuepelaaja ja maailmanmestari\nJesper Jansson, Urheilutoimenjohtaja, Hammarby IF, Tukholma\nAri Pöyhönen, Full Stack -ohjelmistokehittäjä\nSami Heino, FW/Android -ohjelmistokehittäjä\nJuha Mäkelä, Juridinen neuvonantaja\nMonttu Ventures, Institutionaalinen sijoittaja\nYrityksen hallitus tekee jatkuvaa riskien arviointia ja pitää seuraavia riskejä relevantteina Xampionin liiketoiminnan kannalta:\nAvainhenkilöihin liittyvä riski\nYritys on riippuvainen avainhenkilöistään ja avainasemassa olevan työntekijän menettäminen saattaa johtaa tietotaidon katoamiseen yrityksestä sekä viiveisiin yrityksen seuraavien tavoitteiden saavuttamisessa.\nKuten koronaviruspandemia on osoittanut, odottamattomat muutokset ympäristössä saattavat vaikuttaa yritysten liiketoimintaan. Pienenä ja ketteränä yrityksenä Xampion on suhteellisen hyvin varautunut liiketoimintaympäristön muutoksiin. Xampion uskoo myös selviytyvänsä tämänhetkisen pandemian aiheuttamasta laajamittaisesta kriisistä muuttamalla markkinointiviestinnän painotuksia sekä myynnin ensisijaisia kohderyhmiä.\nYritykseen ei tällä hetkellä kohdistu minkäänlaisia juridisia toimenpiteitä. Jos jokin ulkopuolinen toimija kuitenkin päättäisi kohdistaa lakitoimia yritykseen, se saattaisi kuormittaa yrityksen henkilö- ja pääomaresursseja.\nVaikka Xampionilla on tällä hetkellä vain vähän suoraa kilpailua markkinoilla, uusia tuotteita urheilun seurantaratkaisuiden kentässä kehittää useampi eri yritys. Kilpailevien tuotteiden riskiin vastaamme parhaiten kasvattamalla nopeasti laajan ja tyytyväisen käyttäjäpohjan Xampionille ja solmimalla vahvoja strategisia kumppanuussuhteita, joiden avulla tarjoomasta voidaan tehdä entistä vaikeampi kopioida.\nYritys ei ole vielä kannattava ja tulee tarvitsemaan lisärahoitusta tulevien suunnitelmien toteuttamiseen ennen kuin break-even -piste saavutetaan.\nTavoite 150 000 EUR maksimi 600 000 EUR\nSijoitettu 191 693 EUR\n191 693 € sijoitettu\nEtusivu › Sijoita › Xampion – Ainutlaatuista suoritusdataa futikseen


Miten valita itselle paras nettikasino vuonna 2022 - sinun aani\nHome\tUhkapelit\tMiten valita itselle paras nettikasino vuonna 2022\nwritten by admin 5 huhtikuun, 2022\nNettikasinobisnes on alana ollut huimassa kasvussa viime vuosien aikana ja syykin on selvä. Ihmiset ovat siirtyneet normaalissa elämässään entistä enemmän internetin maailmaan, jossa tarjolla monenlaista viihdettä moneen makuun. Koska kasinopelaaminen on ollut ihmisille mieleistä jo vuosikymmenten ajan, ei olekaan ihme, että myös internetin kasinomaailmat ovat löytäneet tiensä pelaajien sydämiin.\nNettikasinobisneksen valtaisa kasvu on saanut monet pelaajat miettimään, että mitä eroa kasinoilla on? Kasinoita on tarjolla suomen kielelläkin satoja. Täytyykin aina muistaa, että vaikka kasinot ovat todella samankaltaisia on niissä myös huomattavia eroja. kasinot sisältävät aina tiettyjä ominaisuuksia, eikä pelaajan tuli koskaan pelata kasinoilla, jotka eivät pidä niistä kiinni.\nMiten kasinoa tulisi lähteä rajaamaan\nPelisivustojen välillä pohtiessaan kannattaakin olla kriittinen, jotta valinta kohdistuu laadukkaaseen ja rahojesi arvoiseen kasinoon. Lähtökohtaisesti tärkeintä on, että pelaajan omat mielenkiinnon kohteet täyttyvät kyseisellä kasinolla. Kasinoiden määrän vähentäminen onkin helpointa aloittaa siten, että tekee muutaman kohdan, jotka omalla kasinolla täytyy olla ja alkaa karsia siitä pois. Tällainen valinta voi olla muun muassa kasinon rekisteröintitapa, tietty peli tai niin edelleen. Rekisteröintitavoista esimerkiksi pikakasinot ovat nousseet merkittävään suosioon Suomessa.\nNettikasinoiden tarjonnassa on todellakin monenlaista moneen makuun. Tarjolla on kasinoita, jotka tarjoavat pelkästään isosti hedelmäpelejä, kun taas toiset kasinot panostavat siihen, että kasinolla on tarjolla paljon kaikenlaista pelattavaa moneen makuun. Tätä nykyä myös livekasinoiden suosio on johtanut siihen, että on olemassa lähes pelkästään siihen tarjontaan keskittyviä toimijoita. Asioita ei kannatakaan määritellä pelkästään yhden määrittävän tekijän mukaan, vaan kannattaa pohtia useampia itselle tärkeitä kriteereitä. Nettikasinon valinnassa ei voi koskaan olla liian varovainen, sillä alalla on myös huonoja ja laittomia toimijoita, vaikka niiden määrä onkin vähentynyt.\nTutustu lisenssiin ja maksutapoihin\nJokaisella laadukkaalla kasinolla täytyy olla lisenssi. Lisenssi on kasinon tärkein ominaisuus, sillä se kertoo pelaajalle, millaisin tavoin kasinoa valvotaan, kuka sitä valvoo ja mihin kasinon toiminta on rekisteröity. Eri lisenssien välillä voi olla paljonkin eroja, mutta kaikista tärkein asia on, että se löytyy. Lisensoituja kasinoita valvotaan, joten niiden tulee käyttäytyä lisenssivaatimusten mukaisesti. Parhaimmilla lisensseillä lisenssin saamisen kriteerit ovat todella tiukat. Suomalaisille pelaajille paras vaihtoehto on ehdottomasti Maltan peliviranomaisen eli MGA:n myöntämä lisenssi. Se on alansa turvallisimpia ja takaa samalla verovapaat voitot suomalaisille pelaajille.\nMaksutapoihin ja käytäntöihin kannattaa myös ehdottomasti uhrata omaa aikaansa. Harva asia on nettikasinoiden pelaamisessa niin ikävää, kuin se, että kasinon rahansiirrot ovat epäselviä, aikaa vieviä ja vielä outoja. Laadukkailla maksutavoilla rahat liikkuvat turvallisesti luotettavien välikäsien kautta, eikä rahojaan yleensä tarvitse olla kyselemässä. Toki on hyvä myös tutustua kasinon omiin ehtoihin maksukäytännöissä, kuinka nopeasti ne käsittelevät nostot, onko kuluja tai rajoituksia ja niin edelleen. Kaikkiin näihin ehtoihin kannattaa kiinnittää huomiota, sillä ne voivat isomman potin osuessa kohdalle turhauttaa todella paljon.\nTutustu kasinon maineeseen\nKasinon maine on erittäin tärkeä asia kasinon luotettavuuden kannalta. Helpoin tapa tutustua kasinon maineeseen on lukea vertaisten eli toisten pelaajien tekemiä arvosteluita internetistä. Netissä olevaan materiaaliin on kuitenkin aina syytä suhtautua hieman varauksella, sillä osa sisällöstä voi olla maksettua ja jotkut huonot kommentit voivat olla vain oikeasti täysin reilun tappion aiheuttaman mielipahan purkamista.\nEnsisijaisesti tärkeää on tietysti ihmisten kokemukset turvallisuudesta ja rahansiirroista. Mikäli kasinosta liikkuu juttuja, joissa henkilötietoja on päässyt karkaamaan, on kasinoon syytä suhtautua todella varauksellisesti. Maksuasioihin liittyvien asioiden kanssa kannattaa myös olla tarkkana. Suurin osa negatiivisesta palautteesta liittyykin yleensä maksamattomiin kotiutuksiin tai niiden kotiutusten kanssa vitkutteluun. Kannattaa ottaa selvää onko kyseessä kasinon tapa toimia vai onko syyllinen kotiutusten hitauteen pelaajan päässä.\nMyös pelien fiksaaminen on ollut kasinoilla joskus ongelmana. On syytä lukea ihmisten kokemuksia peleistä ja siitä, ovatko he kokeneet pelaamisen reiluna. Tätä nykyä fiksattuja pelejä näkee enää harvoin, mutta niitäkin alalle edelleen valitettavasti mahtuu.\nTutustu valikoimaan ja pelien toimintaan\nMonella kasinopelaajalla on oma suosikkipelinsä tai pelityyppinsä, jota ilman kasinoa ei tule pelattua. Kasinoilla on tätä nykyä todella helppoa päästä lukemaan pelivalikoimaa ja kokeilemaan itse pelejä demoversioiden avulla. Monet kasinot panostavat ensisijaisesti kolikkopeleihin, mutta myös muunlaisia kasinoita on tarjolla.\nPelien toiminnassa tärkeä asia on myös RNG ja House Edgen toiminta sekä määrät. Kunnolliset kasinot kertovat mielellään molempien asioiden laidan omalla kasinollaan sen kummemmin kaartelemalla. RNG:llä tarkoitetaan satunnaislukugeneraattoria, joka takaa pelaajalle reilun ja täysin sattumaan perustuvan pelikokemuksen, kuten kasinoilla kuuluu ollakin. Satunnaislukugeneraattori vapauttaa voittokuvioita täysin sattumanvaraisessa järjestyksessä, jolloin pelit ovat oikeasti tuuriin perustuvia.\nHouse Edgellä tarkoitetaan peliin rakennettua kasinon ansaintalogiikkaa eli niin sanottua talon etua. Talon etu on olemassa kaikessa uhkapelaamisessa. Se muodostaa kasinon tekemän voiton. House Edge kerrotaan monesti kasinoilla RTP prosentin eli Return to Player prosentin avulla. Tämä tarkoittaa prosenttimäärää, joka palautuu pitkässä juoksussa pelaajille kaikista peliin tehdyistä panostuksista. Parhaimmillaan pelien palautusprosentit ovat nettikasinoilla 98 % tienoilla, mutta alalta löytyy myös toimijoita, joilla prosentit jäävät alle 90. On siis pelaajan tuotto-odottaman osalta tärkeää, että palautusprosentti on mahdollisimman korkea. Tällöin pelaajalla on suurempi todennäköisyys voittaa.


Majoitus Ahvenanmaalla | Ålands Golfklubb\nAhvenanmaa on lomasaari, joka tarjoaa useita majoitusvaihtoehtoja keskustan hotelleissa, viihtyisissä majataloissa sekä omatoimimökeissä.\nHotelli Arkipelag on Maarianhaminan ja Ahvenanmaan suurin hotelli, josta on upea merinäkymä kaupungin itäsataman yli. Hotellissa on myös orientaalishenkisesti sisustettu ravintola Compagniet sekä Maarianhaminan suosituin yökerho. Kesäisin hotellivieraat voivat rentoutua hotellin allasterassilla.\nKlingbergs - Ylellinen golfmajoitus\nKlingbergs Stugor tarjoaa ylellistä huvilamajoitusta lyhyen kävelymatkan päässä Kastelholman golfkentältä. Tasokkaassa Villa Marinassa on rentouttavat tilat kuudelle hengelle sekä oma sauna, poreallas ja oma ranta. Villa Marinan lisäksi mökkikylässä on kuusi erillistä 2–4 hengen mökkiä.\nMajoitus golfkenttien lähellä\nKenttien lähellä Kastelholmassa on tällä hetkellä lähinnä vieraskoti- ja mökkimajoitusta, mm. Kastelholms gästhem, jossa on 26 vuodepaikkaa ja joka sijaitsee noin 2 kilometrin päässä Ålands Golfklubbista. Muutama kilometri etäämmällä on mökkikylä Edens Stugby, johon kuuluu yhteensä 18 neljän hengen mökkiä.\nVisit Ålandin kotisivuille\nAinutlaatuiset Silverskärin saaret\nSilverskärin, Klobbenin ja Sviskärin saaret tarjoavat ainutlaatuista majoitusta Ahvenanmaan pohjoisosassa. Ryhmät voivat varata saarimajoituksen yksilöllisine palveluineen Silverskärin ja Klobbenin saarilta, jotka ovat saaristoa aidoimmillaan. Myös Sviskärin saaren saa täysin omaan käyttöönsä ja toivomillaan lisäpalveluilla. Silverskärin saaret tarjoavat ikimuistoisen elämyksen ja ne voi yhdistää erinomaisesti vierailuun Ålands Golfklubbin kentillä.\nVisit Ålandin kotisivuilta löydät vinkit monista muista majoitusvaihtoehdoista. Ota yhteyttä Visit Ålandiin ja pyydä ehdotuksia toiveitasi vastaavista majoituskohteista.\nÅlands Golfklubb tarjoaa pysäköinnin myös vieraspelaajien matkailuautoille ja -vaunuille, mutta paikkoja on rajoitetusti. Paikan voi varata etukäteen. Matkailuautopaikka maksaa 10 € yöltä ja maksuun sisältyy sähkö sekä pukuhuoneiden, saunan ja wc:n käyttö (wifi vastaanottotilassa). Varaukset puhelimitse +358 18 41500.


Cinterion Ethernet-pohjaiset mobiiliterminaalit tarjoavat edullisen gateway-ratkaisun 3G- ja LTE-verkkojen yhteyksiin. Laitteet toimivat pakkasessa ja auringon paahtamissa ajoneuvoissa sekä kestävät hyvin tärinää, iskuja ja ilmankosteutta. Jatkuva käyttö on mahdollista myös yli kolmen kilometrin korkeudessa. Cinterion terminaalit ovat tunnetusti pitkään tuotannossa ja uudet mallit ovat edellisten kanssa hw/sw-yhteensopivia. Tämä tarjoaa asiakkaalle merkittäviä säästöjä pitkän aikavälin kustannuksissa. Tietoturva ja tekninen luotettavuus ovat Gemalton tuotteissa tärkeysjärjestyksessä ensimmäisinä.\nCinterion BGS2T RS232, EHS6T LAN (3G) ja ELS61T-E2 LAN (LTE Cat1) terminaaleja on runsaasti käytössä muun muassa seuraavissa sovelluksissa:


Kesä ja polkujuoksu: Ukkohallan Vorlokin kierros – Pipo silmillä\nKesä ja polkujuoksu: Ukkohallan Vorlokin kierros\njulkaissut Milja / Pipo silmillä 07/04/2019 31/03/2019\nJätä kommentti artikkeliin Kesä ja polkujuoksu: Ukkohallan Vorlokin kierros\nTämä on ehkä ensimmäinen kevät todella pitkään aikaan, kun odotan kesää. Ehkä siksi, että talveen on jo mahtunut niin monta kivaa laskureissua, ja paljon hiihtoa. Olen alannut kaivata juoksemista kevyissä kesävarusteissa, kauniissa kansallispuistojen maisemissa.\nSelailin juuri vanhoja kuvia ja reissuja, ja törmäsin Miian kanssa tekemäämme lenkkiin Ukkohallassa Vorlokin vanhojen metsien suojelualueella vuonna 2016. Vorlokin kierros on 13 kilometriä pitkä lenkki aivan Ukkohallan hiihtokeskuksen vieressä, missä voi kesäisin myös kokeilla wake-kaapelia. Vorlokin reitti vie ensin ylös Pienen Tuomivaaran laelle ja sieltä eteenpäin Vorlokin rotkon reunalle.\nKatselin näitä kuvia, melkein unohtaneena, että olen edes ottanut sellaisia ja sydän meinasi pakahtua tuosta kesämetsästä. Jos elämässä olisi käytettävänä rajattu määrä aikakoneen ja teleportin yhdistelmää, olisin saattanut käyttää yhden nyt.\nAvainsanat: kansallispuisto luonnonsuojelualue Polkujuoksu ukkohalla vorlokin kierros\nEdellinen kohta Vapaalaskua Kirgisiassa: Suusamyrin laakso, kissahiihtoa ja skitouria\nSeuraava kohta Juhannus meloen Hartolan ja Sysmän Tainionvirralla


Superhypertasolla - Voima\nJulkaistu marraskuu 16, 2009 2:40 pm\nKoettu puute väijyy sukupolvien henkisessä perinnössä, ja ihanteenamme on ollut yritteliäisyys ja työnteon kautta lapsillemme parempi tulevaisuus.\nKuinkas se olikaan? Edesmenneen appeni ollessa seitsenvuotias pikkupoika tuli liperiläiseen pikkukylään tieto, että lähikauppaan oli saapunut teollisesti valmistettua makkaraa. Masa kavereineen pyöräili 10 kilometrin matkan, ei maistamaan vaan ihmettelemään kiemuraa lasin läpi.\nOman isäni ensimmäinen kosketus suklaaseen tapahtui sodanjälkeisessä Saksassa, kun mustaihoinen amerikkalainen sotilas tuli vastaan kylän raitilla ja vinkkasi poikia luokseen. Sotilas kaivoi taskustaan nuhjuisen suklaapatukan ja antoi sen isälleni ja sedälleni. Pojat säilyttivät sitä ensin avaamattomana viikkoja ja mursivat sitten veitsellä niin pienen murusen kerrallaan, että aarretta riitti puoleksi vuodeksi.\nSittemmin on töitä paiskittu. Taloudellinen turvallisuus ja hyvinvointi on ollut yhteinen päämäärämme. Koettu puute väijyy sukupolvien henkisessä perinnössä, ja ihanteenamme on ollut yritteliäisyys ja työnteon kautta lapsillemme parempi tulevaisuus. Emme ole enää human being vaan human doing aamusta iltaan. Perheiden puolesta.\nJa kaikkihan on mennyt vähän doing. Tahdoin yhdellä silmäyksellä nähdä kulutusevoluutiomme tämänhetkisen pisteen. Valitsin empiirisesti suurimmalta kuulostavan kauppakeskuksen, ”Jumbon”, ja sen kahdesta vastakkaisesta automarketista sattumanvaraisesti toisen. Kilpailevat marketit sijaitsevat korskeasti kauppakeskuksen ”Hypertasolla”.\nValitsemani Citymarketin pohjapinta-ala on 15?000 neliömetriä ja sen valikoimiin kuuluu 20?000–100?000 yksittäistä tuotetta tietolähteestä ja laskentatavasta riippuen.\nEnnen kuvausta ostin vyötäisilleni askelmittarin. Kuvasin tavarahyllyt järjestelmällisesti päästä päähän, hylly kerrallaan. Joka viides minuutti minulta kysyttiin kuvauslupaa.\nErityistä lupaa kuvauksille julkiseen tilaan kuuluvassa kaupassa ei tarvita, mutta kuvauksia edeltänyt vaiherikas puhelin-meili-naamapunaisena-väittely juridisesta kuvausoikeudestani marketissa vaatisi aivan oman artikkelin.\nKahden ja puolen tunnin tauottoman kuvauksen jälkeen olin totaalisen uupunut, litimärkä hiestä ja päässäni pyöri. Leluosastolla kaadoin houreissani Lego-pakettien tornin, ja hetken päästä elektroniikkaosastolla olin kaataa jättimäisen taulutelevision.\nPäätin jättää valtavan vaateosaston kokonaan kuvaamatta ja hoipertelin ulos kauppakeskuksesta. Kamera näytti 921 otettua kuvaa ja askelmittarissa oli 5?965 askelta. Olin kulkenut 3,877 kilometriä ja polttanut saavutettua hyvinvointia 226 kaloria.\nIlmastotutkijatuttavani eivät opeta enää omille lapsilleen työnteon ja taloudellisen kilvoittelun ihanteita vaan tulentekotaitoja ja metsässä selviytymistä. Huoli lapsista ei koske elintasoa vaan elinmahdollisuuksia. Edessä on hankalampia valintoja kuin valinnat tomaattilaatujen välillä hyllykilometrien välissä. Ja ne kaikki punnitaan itse kun huomenna tarjouksessa onkin elitason jättialennus. Perheiden puolesta.\nEdellinen artikkeliSilkkitie SuomeenSeuraava artikkeliPalsa per se


Clarinsin haastajat: Lumene Raspberry Miracle Lip Perfecting Balmit - Ostolakossa\n14.3.2015 by Virve Vee |\nMuistatteko, kun kerroin teille parisen viikkoa sitten Lumenen tuoneen myyntiin uudet Raspberry Miracle Lip Perfecting Balmit?\nSain uutuustuotteen kaikki neljä sävyä Lumenelta tutustuttaviksi ja teille esiteltäväksi!\n1 Valon kaunotar\nUudet huulituotteet lupaavat yhdistää koostumuksessaan kiillon ja hoitavuuden ja pitää huulet kosteutettuina. Kuten jo aiemmin totesin, tuli minulle näistä pakkauksista ja lupauksista vahvasti mieleen Clarinsilta löytyvät huulibalmisuosikkini Instant Light Natural Lip Perfectorit, joten näihin oli todella mukavaa tutustua lähemmin.\n2. Tyyni kesäpäivä\nPidin paljon balmien pehmeästä ja tahmaamattomasta koostumuksesta, joka tuntui sulavan huulille mukavasti. Nämä tuntuivat huulilla todella ohuilta ja kevyiltä ja olivat mielestäni juurikin sitä, mitä Lumene näiden lupaili olevan: kiiltoa antavia, mutta hoitoa huulille samalla tuovia.\nSuosikkisävyni taisi olla sävy 4 Kedon kukkia. Tämä oli juuri sellaine helppo ja kevyt nudesävy, joka toimii vähän kaikissa meikeissä ja kaikissa tilanteissa. Vaalea hitusen persikkaan taittava sävy jäi huulille kuitenkin niin kevyen lämpimänä, että se menee helposti jopa viileämmänkin silmämeikin kanssa yhdistettynä. Tästä taitaakin tulla käsilaukkuuni uusi hätävaratilanteita varten jemmattu huulimeikkituote.\nSävy 3 Tuoksutarha oli hitusen vaalenpunertavampi kuin muut, mutta silti huulille hyvin sulautuva ja juuri sopivan kevyesti sävyä tuova. Usein näiden vaaleiden vaaleanpunertavien sävyjen ongelmana on, että niiden pigmentit jäävät huulien pinnalle ilman, että kiilto ikäänkuin sulaisi huulille. Lopputuloksena onkin sitten yleensä ikäviä vaaleita huulikiiltorannuja pitkin huulien uurteita. Tämän sävyn kanssa tuota ei kuitenkaan tapahtunut, minkä vuoksi tämä sai papukaijamerkin loistavuudestaan.\n2 Tyyni kesäpäivä oli sävyistä rusehtavin vaikkei missään tapauksessa kuitenkaan ruskea. Kevyt ja lämmin sävy taittoi nätisti rusehtavaan persikkaan ja oli itseasiassa luonnollisuutensa vuoksi toinen suosikkisävyistäni.\nKiilloista vaalein eli sävy 1 Valon kaunotar tuntui omilla huulillani jotenkin muita hankalammalta tapaukselta. Sävy oli muita vaaleampi ja jotenkin kolme muuta vain tuntuivat paremmi huulille sulavilta, mutta tämä jäi helposti hieman epätasaisempana huulieni kuivempiin kohtiin enkä tiedä, oliko se lopulta vain mielikuvitukseni tuotetta, mutta vaikka kuinka yritin, en saanut sitä sulautumaan huulilleni yhtä kauniisti kuin muita ja se tuntui jopa muita ihan hitusen jämäkämmältäkin. Sävy oli nätti, mutta se ei vaan koskaan asettunut huulilleni niin, että olisin päässyt sen kanssa täysin sinuiksi.\n1 Valon kaunotar, 2 Tyyni kesäpäivä, 3 Tuoksutarha ja 4 Kedon kukkia.\nYksi asia, mistä en kiilloissa kuitenkaan pitänyt oli niiden applikaattoripää. Siinä missä suosikkieni Clarinsien samanmuotoinen pää on pehmennetty pehmeämmällä applikaattorikärjellä, jonka avulla kiilto on helppoa hieroa huulille ohuena kerroksena, löytyi näistä pelkkä kova muovinen viistottu kärki. Mielestäni muovikärjillä on suunnattoman hankalaa saada tuote levittymään huulille tasaisen kauniisti ilman, että mihinkään kohtaan jää epämääräisiä vetojälkiä.\nTämän pienen epäkohdan vuoksi päädyin käyttämään kiiltoja sormenpäällä huulille hieroen. Tämä tietysti auttoi myös siinä, että sävyt mukautuivat huulille paremmin kuin pelkällä kovalla muovikärjellä vedeltynä.\nMuuten pidin kiilloista kovasti. Niiden tuoksukin oli sopiva kevyt ja miellyttävä eikä oikeastaan mitenkään nenää kiusaava. Ne eivät myöskään liiemmin maistuneet millekään, mitä itse pidän erittäin tärkeänä. Muutamien merkkien huulikiiltojen kanssa tämä kun on ollut suoranainen ongelma saadessani puistatuksen väreitä edes heidän kiiltojensa makua ajatellessani.\n4 Kedon kukkia\nRaspberry Miracle Lip Perfecting Balmit olivat mielestäni hyviä huulille kevyesti hoitavuutta tuovia balmeja, jotka antoivat juuri sopivan verran sävyä pysytellen kevyinä ja luonnollisina. Jos tuotteissa olisi ollut parempi applikaattori olisin saattanut jopa rankata ne tasoihin suosikkieni Clarinsien vastaavien kanssa, mutta muovipää jätti nämä kuitenkin Clarinsien jalkoihin.\nLumenen huulibalmeilla on hintaa n. 9,90 euroa.\nOletteko te jo kokeilleet Lumenen Raspberry Miracle Lip Perfecting Balmeja?\nAvainsanat: Clarins, huulimeikit, kauneus, Lumene\n14.3.2015 at 17:43\nOnpas ihanan luonnollisia sävyjä! Mie kanssa vähän vierastan nuita muovikärkiä, ne on jotenkin hankalat ja sen vuoksi etsin aina sellaisen huulikiillon jossa on pehmeä aplikaattori. Näitä voisi kyllä ostaa kokeiluun, sävyt houkuttelee siihen ainakin kovasti! 🙂 4 ja 2 olisi miullekin sellaiset lempparit! Persikkaiset sävyt on aina ollut sellaisia suosikkeja ja luonnolliset nude sävyt toisena 🙂\n14.3.2015 at 19:23\nItse levittelin tyytyväisenä pikkurillin avulla kiillot huulille ja oikein hyvin toimi -tosin lähettyvillä on syytä olla sitten hieman paperia pikkurillin puhtaaksipyyhkimiseen! 😀\n14.3.2015 at 17:53\nKatselinkin purkkeja ajatuksella, että on tainnut Clarins olla esimerkkinä. Kokemuksia ei tosin ole kummastakaan. Tuli mieleeni kysymys kun kirjoitit oliko kiilto lämpimään vai kylmään taittava. Pitääkö/kannattaako huulimeikkiä valitessa ottaa huomioon huulimeikin sävyn lämpö/kylmyys? Jos kasvot ovat lämpimänsävyiset, kumman sävyinen huulimeikki (puna/kiilto) kannattaisi valita? Kuvien perusteella sävy 4 hurmasi ja voi olla että semmoinen täytyy käydä ostamassa. Jos vaikka oppisin käyttämään pienin askelin jotain muutakin huulilla kuin huulirasvaa 🙂\nKiitos mahtavasta blogista :). Täältä oppii valtavasti uutta!\n14.3.2015 at 19:25\nYleensä lämpimälle ihonsävylle sopivat parhaiten nimenomaan lämpimän sävyiset meikit. Tätä ei kuitenkaan kannata noudattaa orjallisesti, sillä jos iho ei ole esimerkiksi kovin selkeästi kellertävä tai punertava, voivat myös toisen sävymaailman värit sopia yllättävän hyvin. Esimerkiksi oma ihoni on keltapohjainen, mutta koska se on myös sen verran vaalea eikä kellertävyys ole niin selkeää, sopivat pinkitkin sävyt. 🙂\nEli periaatteessa kylmälle iholle kylmiä meikkejä ja lämpimälle lämpimiä, mutta rajoja kannattaa koetella hieman! 🙂\n15.3.2015 at 04:57\nNäitä vähän katselinkin ja jossain vaiheessa kotiutan kyllä jonkun. Clarinsin vastaavista pidän kovasti joten miksen näistäkin. Hinta on ainakin edullinen 🙂\nmarjo Kiilavuo sanoo\n15.3.2015 at 05:08\nSamaa mieltä näistä.. ostin juuri tuon tuoksutarhan prismasta. Eikä maksanut kuin 8 euroa, luulin että on poistuva tuote… huulilla hyvä, mutta muovipää latistaa tunnelman. Clarinsia en ole vielä päässyt kokeilemaan.\n15.3.2015 at 11:35\nItse testailin näitä kaupassa, mutta pakko sanoa että ei hurmannut niinkuin Clarinsin Lip Perfectorit – ensinnäkin tuon muovipään ja toisekseen hajunsa takia. Itse rakastan Clarinsin kiiltojen hajua ja makua myös, mutta noissa se oli mielestäni liian piikikäs eikä miellyttänyt.\n16.3.2015 at 09:27\nMinä rakastan Clarinsin instant light natural lip perfectoria. Olen varmasti viime vuosien aikana käyttänyt monta kymmentä tuubillista tätä rakastamaani tuotetta. Se kosteuttaa ja pehmentää huulia. Antaa ihanaa kiiltoa ja viimeistelee meikkilookin huolettoman tyylikkäästi.\nMinua häiritsee suuresti, että Lumene on muutamat viime vuodet tehnyt ns halpis kopioita muiden brändien tuotteista (mm chubby stickit). Ketä tämä palvelee? Tehdään korkeintaan ok-laatuisia tuotteita, jotka joku muu on kehitellyt ja keksinyt. Eikö Lumenen tuotekehittelijät keksi uutta vai ratsastetaanko toisen tuotteen markkinoilla. En tiedä, mutta sen tiedän, että Clarinsiani en vaihda! 😉\n16.3.2015 at 16:52\nOon käyttänyt näitä jo kuukauden verran ja tykkään tosi paljon! Mä en taas tykkää yhtään Clarinsin hajusta.


25.10.2021 - 07:13:07 Valitse kieli:\nSivu: 1 2 3 4 5 6\nKofeiinista (Luettu 74637 kertaa)\nVastaus #30 - 13.07.2011 - 07:31:06\nmuju62 kirjoitti on 12.07.2011 - 23:21:31:\nkaptah kirjoitti on 10.07.2011 - 23:13:44:\nJerry tarkoittanee historiallisilla syillä esim. tätä ketjua.\nJösses, kävin lukemassa "tota ketjua"\nTäällähän on nykyään paljon rauhallisempaa\nJa kahvi on ihan ok juoma, parsakaalikin on okkei syötävä\nEn haluaisi lähteä tuohon ketjuun olleskaan, siitä tulee mulle paiseita jalkapohjiin.\nVastaus #31 - 23.07.2011 - 13:49:03\nOvat sitten samperit alkaneet myydä Star Bucksin suklaafrappuccinoa marketeissa. Kiitos vaan siitäkin kovasti! En pystynyt vastustaan, vaikkei maito eikä kahvi kuulu mun perusruokavalioon.\nOon tänään reipas. Olen juonut siitä jo puolet aamupalaksi. Muuta ei ole vielä mennyt alas.\nLisää aksonia elämään!\nVastaus #32 - 07.09.2011 - 11:16:14\nOlin kofeiinitta 2 kuukautta. Alun rankkojen oireiden jälkeen mitään ei tapahtunut, ei hyvässä eikä pahassa. Mutta tulipahan kokeiltua. En kyllä aio enää itseäni kahvikoukkuun viedä, koska mitäpä hyötyä siitä olisi. Viihdekäyttäjäksi ehkä.\nCase is closed.\nDg 08/2006, RR(?), ei lääkitystä\nVastaus #33 - 23.12.2011 - 05:25:16\nKofeiinin poisjättäminen aiheuttaa aluksi oireita siksi, että kehon nesteissä saattaa olla kohtalaisen runsaasti sen aineenvaihduntatuotteita, joiden myrkytysvaikutusta kofeiini estää useammalla mekanismilla.\nOireiden poistuttua kehon nesteet ovat puhdistuneet, mutta kehoon on varastoitunut huomattava määrä näitä aineenvaihduntatuotteita virtsahappojen kiteisessä muodossa.\nKaikki ruoka on omalla tavallaan toiminnallista. Runsaasti virtsahappoja tuottavat ruoka-aineet pitävät kehon happamana, jolloin kofeiinin aineenvaihdutatuotteet eivät sula, eivätkä aiheuta välttämättä mitään oireita. Vasta kun kehon happamuutta ryhdytään poistamaan, alkavat myös kiteytyneet kofeiinijäämät sulamaan, aiheuttaen paikallisia kipuoireita. Sulaneet hapot aiheuttavat systeemisen myrkytyksen, joka sekoittaa immuunijärjestelmän ja kutakuinkin kaikki kehon toiminnat. Myös psyyke kuuluu näihin toimintoihin, psyykehän on riippuvainen keskushermoston kemiallisesta tasapainosta.\nOlen tutkinut Hollannissa ja Italiassa muutamien ihmisten veren virtsahappopitoisuutta, ja hämmästyin tavattomasti erään henkilön kohdalla. Hän joi toistakymnmentä kupillista espressoa päivässä. Yksi kupillinen vastaa muistaakseni kahdeksaa kupillista suodatinkahvia. Silti hänen verestään ei löytynyt mitattavaa määrää happoja.\nKun keskustelin hänen kanssaan pitempään, hän kertoi isänsä kuolleen luusyöpään, joten hänen geeneillään hyvin runsas kofeiinin saanti ilmeisesti varastoi hapot luustoon. (Kihtiä on hoidettu myös poistamalla nilkkojen luuston sisään kiteytyneet virtsahapot taltalla ja vasaralla.)\nHenkilöt, jotka joivat suodatinkahvia, tai vaihtoehtoisesti pieniä määriä espressoa, veren happopitoisuus oli selvästi kohonnut.\nJos siis lopetat kofeiinin käytön ja ryhdyt emäksisöimään kehoasi voimallisesti, saatat olla hyvin sairas pitkän aikaa. Pahimmassa tapauksessa liian nopea sulaminen vie hengen. Hidas vähentäminen helpottaa vieroitusoireita, mutta saattaa pidentää koko hoitoa useilla kuukausilla. Kehon puhdistaminen vie saman ajan riippumatta siitä, onko käyttö lopetettu seinään, vaiko hitaasti kituuttamalla.\nOlen palauttamassa vanhaa kofeiiniblogiani uuteen osoitteeseen, ja tulen myös laatimaan perusteelliset ohjeet kofeinismin katkaisemiseksi ja kehon puhdistamiseksi jäämistä.\nKyllä, minä olen edelleen Kari Luoto, ja asun nykyään Italiassa. Ms oireyhtymä on myös edelleen useimmiten, ellei aina, kehoon kertyneiden kofeiinijäämien aiheuttama kroonin myrkytystila, joka on parannettavissa. Kehon puhdistaminen tosin on helvetillinen urakka, johon on suhtauduttava suunnilleen samoin, kuin syöpään. Se vie työkyvyn kutakuinkin täydellisesti, ja pakottaa elämään hyvin tasaista, tarkkaa ja varovaista elämää pirullisten oireiden kanssa muutaman vuoden.\nAlkoholi sulattaa virtsahappoja, joten sen nauttiminen aiheuttaa oireiden pahenemista. Tullessani Italiaan, olin happojen suhteen hyvässä kunnossa, mutta täkäläisessä kulttuurissa tuli otettua viikon aikana päivittäin muutama siemaus punaviiniä, jota paikalliset alkuasukkaat tarjosivat ystävyyden nimissä. Join yhteensä ehkä kaksi lasillista viiniä viikon aikana ja olin sen jälkeen kuukauden todella sairas.\nBlogini löytyvät seuraavista osoitteista.\nVastaus #34 - 23.12.2011 - 08:21:44\nMut mites kun mä en juo lainkaan kahvia ,en oo koskaan juonut. Ja teetäkin vain pari kertaa viikossa ja silloinkin välillä rooibusta. Cokis silloin tällöin tuskin kerryttää kofeiinia elimistööni. Mites mä paranen?\ndg maaliskuu -09, betaferon huhtikuu -09\nproktiitti toukokuu -12\nVastaus #35 - 23.12.2011 - 12:41:28\nMs oireyhtymä on myös edelleen useimmiten, ellei aina, kehoon kertyneiden kofeiinijäämien aiheuttama kroonin myrkytystila, joka on parannettavissa.\nEntä lasten MS?\nEntä MS niillä jotka eivät koskaan ole kofeiiniin koskeneet?\nVastaus #36 - 23.12.2011 - 13:18:26\nNiin, en ole juonut kupillistakaan kahvia elämäni aikana ja teetäkin erittäin harvoin ennen dg. Vasta dg:n jälkeen olen alkanut juomaan teetä hieman enemmän mutta ei paljon kuitenkaan ja yleensä kofeiinitonta. Kofeiinia tablettina otan joskus kun väsy on liikaa, mutta sekin tapa aloitin vasta dg:n jälkeen. Eli jos kofeiini aiheuttaa MS-tautia, tai sen oireet, miksi minulla sitten on MS?\nVastaus #37 - 23.12.2011 - 14:47:26\nKofeiinia saa kahvin lisäksi mustasta, vihreästä ja valkoisesta teestä, suklaasta, kaakaosta, kolajuomista, mate-teestä, guaqranasta jne. On vaikea kuvitella, että joku ei ole koskaan nauttinut mitään yllämainituista.\nNautitut määrät eivät ole ratkaisevia, koska kofeiini aiheuttaa jo kerta-annoksena herkille ihmisille hengenvaarallisen myrkytyksen. Kofeiinin aiheuttamat oireet syntyvät keskeisten neurotransmitterien, lähinnä glutamaatin, adrenaliinin ja noradrenaliinin liiallisesta aktiviteetista.\nJos jotakuta kiinnostaa ottaa selvää, onko puheissani perää, hän voi ryhtyä vähäpuriiniselle dieetille. Syö päivittäin pelkästään keittoa, jossa on ainoastaan perunaa kuorineen (kuoressa on runsaasti kaliumia), porkkanaa ja sipulia tai purjoa. Juo runsaasti vettä, jossa on noin puolen sitruunan mehu ja neljännesteelusikallinen esim. Himalajan vuorisuolaa litraa kohti. Mikäli tähän lisää 100-200 grammaa halvaa vuorokaudessa, olo alkaa muuttua melko nopeasti. Ravitsemuksen tueksi on hyvä käyttää D-vitamiinia 2-3 kertaisina annoksia, samoin kuin kalsiumia ja erityisesti magnesiumia. Myös emäksisöivät vihreät vihannekset nopeuttavat prosessia.\nKehotan välttämään parsakaalia ja mm. alfalfa-ituja sekä muita uraatteja sulattavia ruoka-aineita tässä yhteydessä, sillä ne voivat aiheuttaa kriisitilanteen.\nMyös muut ruoka-aineet voivat tuottaa virtsahappoja, jotka aiheuttavat oireita jos henkilöllä ojn geneettinen herkkyys niille. Tämä on tiedetty jo 30-luvulta, mutta asiasta on vaiettu koululääketieteen ja median taholla.\nKoululääketiede eli allopaattinen lääketiede lähtee siitä perusajatuksesta, että sairaudet vain ilmaantuvat jostakin, eikä niitä voi hoitaa kuin synteettisillä myrkyillä, jotka ajavat sairauden kehosta. Ajatuksen isänä olivat 30-luvun amerikkalaiset lääketeollisuuspiirit, etunenässä John D Rockefeller, joka oli IG Farbenin suurimpia omistajia jo ennen Hitlerin valtaantuloa ja tuki myös Hitlerin rodunjalostusohjelmaa, sekä möi natsiarmeijalle polttoaineita sodan aikana Sveitsin kautta. Hän käytti itse pelkästään luontaislääketieteen keinoja oman terveytensä hoitamiseen. Nykyinen lääketiede, lääkärien koulutus ja terveydenhuolto perustuvat tälle kaupalliselle pohjalle.\nRockefellerin rooliin lääketieteessä voi tutustua netissä.\nMitä tulee lasten ms-tapauksiin, on muistettava, että jos lapsen äiti käyttää tai on käyttänyt kofeiinia, hänen kehonsa on kyllästetty sillä, samoin kuin sikiökin.\nMinua ei enää kiinnosta niinkään virtsahappojen ja mäsän yhteys, vaan olen ryhtynyt perehtymään niiden aiheuttavaan osuuteen syöpätapauksissa, jotka kulkevat suvussa. Lähipiiristäni on kuollut eräitä ihmisiä samaan syöpään, kuin heidän vanhempansa, joten kofeiini- ym hapot ja geenit saattavat olla selitys suvussa esiintyville syöpätapauksille. Kofeiininhan tiedetään häiritsevän kromosomien linjausta soluissa, jolloin solut alkavat jakautua epäsymmetrisesti, tuottaen kasvaimia.\n« Viimeksi muokattu: 23.12.2011 - 15:55:40 Kirjoittaja Ei tiedossa »\nVastaus #38 - 23.12.2011 - 20:23:38\nNoviiseille jotka tuota tieteellisen oloista kirjoitusta lukevat, tarkennetaan että kannattaa suhtautua terveellä järjellä noihin juttuihin. Niiden alkuperä ei ole MS:a sairastavan saati lääketieteellisen koulutuksen saaneen henkilön kynästä.\nVastuu on lukijalla, muistakaa se täällä netissä.\nVastaus #39 - 25.12.2011 - 18:04:55\nTsiisus...se on palannut...mr cofeiini\n10/2009: G35,RR , Rebif22 1/10-6/2013, Gilenya alkamassa\nVastaus #40 - 26.12.2011 - 08:33:05\nOlenko nyt missannut taas jotain? Mihin on hävinnyt parsakaalin voima?\nVastaus #41 - 26.12.2011 - 11:45:37\nIlman kahvia en pärjäisi. Parsakaali on musta karvasta ja pahanmakuista. Katsoin vieressä, kun veljeni vaimo syötti pienelle poikavauvalleen valmistamaansa sosetta, johon sisältyi myös parsakaali. Neuvolassa oli suositeltu sitäkin. Ajattelin, että puolivuotias vauva-parka oksentaa seoksen. Vielä mitä: vauva vaan nauroi ja jokelsi. Vauva painaa jo 3,5 kiloa. Elämä on ihmeellistä. <3<3\nCarpe diem, quam minimum credula postero. ”Tartu päivään, älä luota huomiseen.”\nVastaus #42 - 27.12.2011 - 11:42:36\nSusu kirjoitti on 26.12.2011 - 08:33:05:\nParsakaalin voima ei ole suinkaan hävinnyt mihinkään. Se voi olla liian voimallista lääkettä, koska sillä on hyvin voimakas happoja sulattava vaikutus. Sen käytön yhteydessä sasattaa joutua hoitamaan nestetasapainoa neljän tunnin välein 24/7 pohjalla, etteivät hapot aiheuta munuaiskiviä. Kokeillessani vaikutuksia itseeni, ehti normaalin yöunen aikana vapautua niin paljon happoja, että niitä kityeytyi munuaisissa ja aamuvirtsassa tapasi olla verihiutale tai pari.\nParsakaalin runsas käyttö aiheutti vaimolleni keuhkotulehduskierteen kun aktiiviset hapot poistuivat keuhkojen kautta. Hänelle se oli vaarallista, koska hänellä on vaikea astma. Tulehduksiin liittyi myös keuhkokuume.\nItselläni tuo hengitysteiden kautta tapahtuva poistuminen aiheuttaa vilustumisoireet, ja limakalvot ovat kuin vereslihalla keuhkoista huuliin saakka. Oireiden jatkuttua jonkin aikaa, alkaa keuhkoista tulla keltaisia ysköksiä. Happoja erittyy myös kyynelnesteessä. Noihin vääriin flunssaoireisiin kuuluu silmien rähmiminen.\nParsakaalia voi toki käyttää, mutta se on tehtävä ajatuksen kanssa, ja nestetytyksen suhteen on hyvä harrastaa kurinalaisuutta.\nVastaus #43 - 27.12.2011 - 12:31:36\nLukee ken jaksaa, varsin viihdyttäviä luettavia kummatkin alla olevat linkit . Eikä noi "tietoiskut" vissiin noihin lopu, mutta nämä löysin nopskaan:\n"tietäjä" ja parsakaali\nJa tässä valkosipulia:\n« Viimeksi muokattu: 27.12.2011 - 16:51:05 Kirjoittaja Susu »\nVastaus #44 - 28.12.2011 - 17:21:44\nSiinä mielessä kaveri on oikeassa että Virtsahapot ja Kihti liittyvät toisiinsa läheisesti. Ihmekös tuo, kun Karilla on Kihti. Mutta - tämä ei ole kihtifoorumi.


Elephone S9 tulee RGB-Mono-kameran mukana anturiyhdistelmä hyviin hämärässä valokuviin | Mobiilitekniikan uutiset: tabletit, älypuhelimet ja muut mobiililaitteet\nElephone S9 tulee RGB-Mono-kameran mukana anturiyhdistelmä hyviin hämärässä valokuviin\nKahden kameran aikakaudella, jonka aikana asumme älypuhelimeen asti Markkinoiden kannalta on olemassa kolme filosofiaa, joita seuraa valmistajille. Ensimmäinen on se, jonka Apple on hyväksynyt yhden kanssa laajakulmalinssi sopii jopa kehykseen ja yksi kaukosäädin joka kaksinkertaistaa polttovälin tarjoamaan 2x zoomin. Toinen tulee LG: ltä, joka käyttää laajaa ja superlaajaa objektiivia sopimaan vielä enemmän info ja kolmas tulee Huaweilta, joka käyttää RGB-anturia mukana Mono-anturi, joka tarjoaa tarkempia värejä ja parempia tuloksia heikossa valaistuksessa.\nViimeinen ratkaisu on se, jota käytetään tulevassa Elephone S9: ssä. Kuinka monta kertaa käyttäjät ovat miettineet, mitä he voivat tehdä ampuakseen paremmin valokuvia yöllä tai hämärässä? Sen ei pitäisi olla ongelma enää, kun RGB / Mono -puhelin S9: ssä käytetty yhdistelmä huolehtii siitä vuokraamalla enemmän valoa anturiin ja selkeiden valokuvien ottaminen yöllä ilman melu. Lisäksi yritys on tehnyt yhteistyötä ArcSoftin kanssa parantaakseen kameran algoritmit, ehkä kameran tärkein osa anturin lisäksi. Pysy ajan tasalla puhelimen ja sen uusien ominaisuuksien kanssa laitteita, voit seurata niitä Twitterissä.


Tiedätkö, mikä ja missä on Lapuan vanhin julkinen muistomerkki? Entä missä kulkee Vanha sotatie, tai millaisia puistoja kaupungissamme on?\nTänä poikkeuksellisena keväänä monet ovat tehneet retkiä lähelle ja löytäneet paikkoja, joita ei välttämättä ole edes hoksannut tai tiennyt olevan olemassakaan.\nMielenkiintoisen matkan paikkakunnan historiaan ja menneiden aikojen tapahtumiin voi tehdä kiertämällä Lapuan patsaita ja muistomerkkejä. Lapuan historia on vahvasti läsnä kaupungin katukuvassa. Tässä lehdessä tarjotaan kattava matkaopas muistopaasien pariin. Se kannattaa ottaa talteen. Siinä on hyvät eväät myös ala- ja yläkoululaisten historian tunneille. Paikkakunnan lukuisien muistomerkkien kautta avautuu hyvin merkittävä maisema Lapuan kotiseutuhistoriaan.\nSe Lapuan vanhin julkinen muistomerkki on Kiviristin muistomerkki. Patsaan paljastusjuhlaa ja ensimmäistä Lapuan Päivän juhlaa on vietetty 14.7.1864. Suomen sodan Lapuan taistelun muistoksi pystytetyn muistomerkin luo tehdään kunniakäynti vuosittain juuri tuona Lapuan Päivänä, myös tänä kesänä. Kyseinen päivä osuu ensi tiistaille.\nJos historia ei nappaa, niin voi tehdä pyöräretken Lapuan puistoihin tai lähteä ihailemaan kaupungin 11 sillan reittiä. Lapuan nuorisotoimi on laatinut kuvineen valmiin reitin molempiin Facebook-sivuilleen. He antavat liikuntavinkin myös pyöräretkeen Vanhaa sotatietä pitkin Voitilanjärvelle.\nLapuan oppaat puolestaan ovat tekemässä ääniopastusta Alajoen kierrokselle. Siitä lisää, kunhan sovellus on valmis käyttöön.


Multakuorma ja reikiä jäässä | Saaressa\nHome Blog Multakuorma ja reikiä jäässä\nMultakuorma ja reikiä jäässä\nIn Arki saaressa, Jäätilanne by saaressa 25.03.2018 2 Comments\nKoska olen aika lailla hurahtanut puutarhajuttuihin, tarvitaan saareen aina keväisin multaa. Ja kun jäätilanne on ollut näin hyvä, päätettiin sitä hakea peräkärrykuormallinen. Vantaalla on multa-asema auki talvesta huolimatta ja sieltä Jaakko kävi perjantaina hakemassa isomman peräkärrymme täyteen tavaraa. Perjantai oli kuitenkin iltapäivästä niin lämmin, että päätimme siirtää mullan saareen vasta aamulla, yölle luvattujen pakkasten jälkeen.\nJäällä ajeluun kelit kyllä riittävät, sillä jäätiellä on paksuutta vielä lähemmäs 50 senttiä. Mutta mantereen puolen ranta on etelään päin ja siellä on jo useampikin jään läpimenevä reikä. Lisäksi vesi nousee vähän väliä jään päälle ja rannan jää on aikamoista sohjoa. Pikkuisen siis huolestutti ajatus, että painava peräkärrymme jää sohjoon kiinni tai jopa tipahtaa osittain jään läpi.\nEnsimmäiset isommat reiät tulivat esiin jo puolitoista viikkoa sitten. Ps. Uudet kumpparit ostettu!\nMuutama päivä sitten reiät olivat jo paljon isompia. Tuosta videokuvan oikealta puolelta pitäisi ajaa jäälle.\nLauantai-aamuna pakkasyön jälkeen reikien päälle on tullut ohut jääpeite. Myös hieman kuvan vasemmasta laidasta ulkona on yksi reikä. Jäälle ajetaan näitä jälkiä pitkin reikien vierestä.\nPäätimme toimia fiksusti ja keventää kuormaa. Isompi kärrymme itsessäänkin painaa vajaa 800 kiloa, mönkkäri 400 kg ja multalasti 2 000 kiloa. Se tarkoittaa yli kolmen tonnin painoa. Päätimme hakea pikkukärryllä ensin kasan multaa pois tuosta ja katsoa miltä jää tuntuu. Se tarkoitti lapiohommia.\nHikinen aamupäivä! Toppatakki oli kyllä liikaa plussakelin lapiointihommiin!\nPikkukärryä emme laittaneet mitenkään supertäyteen ja se menikin tosi nätisti kantavalle jäälle rannan sohjosta. Sitten alkoi se pohdinta, jota motivoi varmaankin helpolla pääseminen eli laiskuus. Päätimme vetäistä loppukuorman painavine kärryineen yhdellä kertaa jäälle ja saareen. Ehkä se on liian painava, ehkä ei. Sitten testaamaan!\nKeskittynyt ilme ja sitten kaasua!\nKärry lasteineen rikkoo jään pintaa ja käyhän se vähän syvällä…\n…mutta nousee nätisti kovalle jäälle! Aina kannattaa yrittää (paitsi silloin jos menee pieleen)!\nTämähän oli erinomainen juttu, sillä meidän pitäisi vielä viikon päästä kuljettaa 10 tonnia betonia saareen. Nyt on luvassa lisää pakkasöitä, joten ranta ei toivottavasti haperru hirveän paljon lisää. Tosin sunnuntai-aamuna oli rannassa taas yksi reikä lisää ja se näytti tältä:\nJotta lapion heiluttelu ei pääsisi näännyttämään, olimme sopivasti sopineet kaverin kanssa tärskyt kakku-tastingiin. Viittä kakkupalaa olisi saanut maistaa, mutta aivan siihen en pystynyt. Herkut olivat toinen toistaan kauniimpia ja maistuvampia. Kakut olivat Tårta på tårtan käsialaa ja jos on juhlat teidossa, niin nämä kakut kannattaa tsekata.\nMakeaa sunnuntaita kaikille!\nSamoil meiningeil mennä tääl Putsaares…kylläki puukuarmii laahattu jo ussemp kärrylline. Multa me tuada säkeis paatil 😂 o helpomp liikutta saares mäkkehe\nTämä talvi on ollut kyllä huippu kuormien liikutteluun! Taitaa tulla säkeissä vielä meillekin multaa keväämmällä. Tsemppiä loppukevään tavararoudailuihin! 😊


onnentyttö - Naimisiin.info\nonnentyttö posted a topic in Yleistä häävalmisteluista\nosaisko joku kertoa missä olisi häävalssitunteja pk-seudulla tai länsi-uudellamaalla? Mielellään jotain lyhytkursseja ettei tarvis viikosta toiseen raahautua... Hesassa oli blomqvistin koulussa maanantaisin klo 18.00, en tiedä oliko kertalaaki vai pidempi kurssi. Jotenkin blomqvistit ei innosta ja täältä vähän kauempaa voi tehdä tiukkaa keretä arki-iltana kuudeksi hesaan. Laittakaa myös hintatietoja jos tiedätte. :\nonnentyttö replied to a topic in Hääaskartelu\ntoi englanninkielisissä viesteissä lopussa ollut lottokuponki alkoi kiehtomaan...mitäs se yks rivi maksaa? 70c? kaikille 1 rivi ja häät lauantaina niin sopis hyvin. Sit pitäs vaan löytää tarpeeks hullu veikkauksen edustaja joka tulostaa erikseen 100 yhden rivin kuponkia meillä tulee varmaan karkkejakin mut ajattelin lisäksi joko näitä tai sit itse tehtyjä geelikynttilöitä.\nonnentyttö replied to Nasu's topic in Tekstit, puheet ja muut kirjalliset tuotokset\nnauroin katketakseni tuota pukille menossa.... mut sitä ei todellakaan kannata laittaa... aika monet ei tajuu (siis oikealla tavalla) jotka ei oo paljon autohommien parissa. ;D ;D ;D ;D ;D ;D ;D ;D ;D\nonnentyttö posted a topic in Eurooppa\nHeips! Onko joku ollut/menossa :-Xhäämatkalle Italiaan? Millaisia kokemuksia? Missä ja mihin vuodenaikaan? Ollaan alustavasti suunniteltu häämatkaa Italiaan. Häät on heinäkuun alussa 2005 ja ajateltiin että silloin on vähän turhan kuuma siellä ja voi olla turistiryysiskin. Mietittiin että mentäis sitten ehkä syyskuun alkupuolella. Onkohan se hyvä aika?